stanford-oval/wikipedia huggingface dataset:
Kelechi Iheanacho
Ura > Maajoukkueura

Iheanacho edusti Nigerian alle 17-vuotiaiden maajoukkuetta vuoden 2013 ikäluokan MM-kilpailuissa, jotka päättyivät Nigerian voittoon. Iheanacho teki turnauksessa kuusi maalia, mukaan lukien neljä maalia Meksikon verkkoon, ja antoi seitsemän maalisyöttöä, joiden ansiosta hänet valittiin turnauksen parhaaksi pelaajaksi ja turnauksen toiseksi parhaaksi maalintekijäksi. Vuonna 2015 Iheanacho pelasi Nigerian alle 20-vuotiaiden maajoukkueessa. Ensimmäisen A-maaottelunsa Nigerian maajoukkueessa hän pelasi MM-karsintaottelussa Swazimaata vastaan 13. marraskuuta 2015. Ensimmäisen maaottelumaalinsa hän teki maaottelussa Malia vastaan toukokuussa 2016. MM-kilpailuissa 2018 hän pelasi kolme ottelua. Vuonna 2022 järjestetyissä Afrikan-mestaruuskilpailuissa hän pelasi neljä ottelua ja teki yhden maalin. Kaikkiaan hän on pelannut 46 A-maaottelua ja tehnyt 13 maalia. MM-karsintaotteluita hän on pelannut 12 ja viimeistellyt niissä neljä maalia.
Saavutukset

Nigeria
Alle 17-vuotiaiden MM-kilpailut: kultaa (2013)
Manchester City
Englannin liigacup: 2016
Leicester
FA Cup: 2021
FA Community Shield: 2021
Henkilökohtainen
Alle 17-vuotiaiden MM-kilpailuiden parhaan pelaajan Golden Ball -palkinto: 2013
Alle 17-vuotiaiden MM-kilpailuiden toiseksi parhaan maalintekijän Silver Boot -palkinto: 2013
Julkishallinto

Julkishallinto eli julkinen hallinto tarkoittaa valtiollista ja kunnallista hallintoa ja riippumatonta tuomioistuinlaitosta.
Julkishallinnon rakenteet

Julkishallinto voidaan käsittää erityisesti valtion lainsäädännöllään luomaksi hallinta- ja hallintokoneistoksi, jonka tarkoituksena on edistää, auttaa, säännellä ja valvoa kansalaisryhmien ja kansalaisten muodostamien erilaisten yhteisöjen toimintaa.
Suomessa julkishallinto koostuu pääasiassa valtion keskus-, alue- ja paikallishallinnosta sekä kuntien harjoittamasta paikallisesta kansanvaltaisesta itsehallinnosta. Suomen aluehallinto on kuntayhtymähallintoa maakuntien liittoja myöten eli välillistä kunnallishallintoa yhtä alla mainittua poikkeusta lukuun ottamatta.
Monissa maissa esiintyy ensinnäkin liittovaltioissa valtion keskus-, alue- ja paikallishallinnon ja välittömän ja välillisen paikallisen itsehallinnon lisäksi osavaltioiden keskus-, piiri- ja paikallishallintoa. On myös lukuisia sinänsä yhtenäisvaltioita Suomen tapaan, joissa kuitenkin toimii Suomen olosuhteista poiketen erityinen vaaleilla valittujen edustajien hallinnoima ja kenties myös oman verotusoikeutensa omaava alueellinen itsehallinto. Näin on asian laita esimerkiksi kaikissa muissa kolmessa suuressa Pohjoismaassa. Suomessa tuollainen ratkaisu on voimassa perustuslainsäädännön tasoisin erityisjärjestelyin vain autonomisessa Ahvenanmaan maakunnassa.
Maailmassa on myös maita, joissa Suomen oloista poiketen kunnallinen itsehallinto on heikkoa valtiosta tyystin riippuvaisena tai sitä tuskin edes on.
Julkishallinnon hierarkia

Valtion hallinnon ylimmät elimet koostuvat ministeriöistä ja niiden alapuolella toimivista valtakunnallisista tai alueellista virastoista, joista monilla on myös paikallisia organisaatioitaan.
Suomessa aluetasolla toimii niin valtion aluehallintoviranomaisia kuin välillistä kunnallista itsehallintoa kuntayhtyminen muodossa. Läänit on Suomesta lakkautettu aikaisempina valtion yleisinä alueellisina hallintoviranomaisina. Myös evankelisluterilaisen ja ortodoksisen kirkon hallinto on eräiltä osin järjestetty julkishallinnon tapaan valtion myönnettyä niille kansankirkon aseman ja siten verotusoikeuden. Julkishallintoa muistuttavat myös esimerkiksi vuoden 2010 alusta itsenäisinä julkisoikeudellisina yhteisöinä toimivat  yliopistot, Suomen Pankki, Kansaneläkelaitos ja lukuiset muut erityiset yhteisöt.
Julkishallinnon hierarkiaan on vaikeaa sijoittaa muun muassa valtion ja kuntien osakeyhtiömuodossa harjoittamaa toimintaa, vaikka Suomen kunnat nyttemmin muodostavatkin lakisääteisesti kaikki hallinnassaan olevat organisaatiot kattavia konserneja ja vaikka konsernimalli on tunnettu myös maan valtion keskushallinnossa ja sen harjoittaman omistajaohjauksen piirissä.
Julkishallinnon tehtävistä

Julkishallinto kapeassa mielessä käyttää julkista valtaa lainsäädännön rajoissa. Julkishallinto suunnittelee ja valmistelee kansan demokraattisesti valitsemien edustajien eli kansanedustajien ja kunnanvaltuutettujen päätöksiä ja panee niitä toimeen. Se myös kilpailuttaa ja tilaa hyödykkeitä - niin tavaroita kuin palveluja - eri tahoilta sekä tuottaa hyödykkeitä myös itse. Julkishallinto myös sääntelee muun muassa moninaisia elinkeinoja, teknisten normien noudattamista sekä kansalaisten käyttäytymisen muotoja sekä arvioi, kontrolloi ja valvoo, mitä lopulta tapahtuu. Huomattava osa julkishallinnon toimenpiteistä korjaa olosuhteita siihen suuntaan, joihin niiden on haluttu kenties jo alun perin kehkeytyvän.
Suomen julkishallinto hankkii julkisyhteisöille ja monilla muille tahoille rahoitusta, välittää rahavirtoja Euroopan unionista ja unionille sekä rahoittaa lukuisia tahoja maan kansantaloudessa.
Julkishallinto ja julkinen johtaminen

Vähitellen, vuosikymmenten kuluessa, Suomessa on suodattunut vaikutteita yksityiseltä sektorilta ja erityisesti kansainvälisestä yritysmaailmasta ja sen kehitystä heijastelevasta liiketaloustieteellisestä eli kauppatieteellisestä tutkimuksesta julkishallinnon kehittämiseen. Eräs tuon suodattumisen nimekkeistä on julkinen johtaminen, joka on suora käännöslaina englannin kielestä alkuperänään ilmaus public management.
Erityisesti 1970-luvulta alkaen globaalisesti yleistyneenä niin sanottuna uutena julkisjohtamisena, New Public Managementina eli lyhennenimekettä käyttäen NPM:nä julkisjohtamisella on ollut sekä ylistäjänsä että arvostelijansa.
Aiheesta muualla

Wikimedia Commonsissa on kuvia tai muita tiedostoja aiheesta .
Suomi.fi: Julkishallinnon toiminta ja organisaatiot
Kolva (Višeran sivujoki)

Kolvajokea Tšerdynin luona.
Kolva (ven. Ко́лва) on Volgan vesistöön kuuluvan Višeran sivujoki Permin aluepiirissä Venäjällä. Sen pituus on 460 kilometriä ja valuma-alueen laajuus 13 500 neliökilometriä. Joen varrella sijaitsee Tšerdynin kaupunki.
Aiheesta muualla

Kolva Venäjän vesistörekisterissä (venäjäksi)
Klubitakki

Klubitakki eli bleiseri.
Klubitakki eli bleiseri on miesten yksivärinen irtotakki. Takissa on kansitaskut sekä yksi- tai kaksirivinen napitus ja metalliset napit. Yleensä klubitakki esiintyy osana koulujen, urheiluseurojen tai yritysten virkapukua.
Klubitakin alkuperästä on useita väitteitä. Varhaisin dokumentoitu lähde kertoo cambridgeläisen soutukerhon käyttäneen punaisia klubitakkeja kesällä. Takkien kerrottiin näyttäneen olevan ilmiliekeissä (englanniksi ablaze). Suosittu tarina kertoo HMS Blazer -laivan kapteenin tilanneen miehistölleen samanlaiset takit Ison-Britannian kuningatar Viktorian vierailua varten. Etymologisen selityksen mukaan sana blazer tulee englannin kielen sanasta emblazoning, joka pohjautuu koulujen, klubien ja laivojen tavasta kirjailla vaakuna tai tunnus takin rintaan.
Kristina Poplavskaja

| Mitalit> Naisten soutu. Olympialaiset .Maa:   Liettua | Mitalit> Naisten soutu. Olympialaiset .Maa:   Liettua | Mitalit> Naisten soutu. Olympialaiset .Maa:   Liettua | Naisten soutu> .Maa:   Liettua |
| --- | --- | --- | --- |
|  Pronssia | Sydney 2000 | pariairokaksikko |  |
Kristina Poplavskaja (-Bagvilienė; s. 24. heinäkuuta 1971 Vilna) on liettualainen entinen soutaja. Hän sai pronssia pariairokaksikossa vuoden 2000 kesäolympialaisissa Sydneyssä. Hän oli aiemmin kilpaillut kesäolympialaisissa 1992 Barcelonassa ja sijoittunut yksikössä yhdenneksitoista.
Janelle Monáe

| Janelle Monáe |
| --- | --- |
 Janelle Monáe vuonna 2016.
Henkilötiedot
Koko nimi:  Janelle Monáe Robinson
Syntynyt: 1. joulukuuta 1985 (ikä 38) Kansas City, Kansas
Ammatti:  artisti, tuottaja, näyttelijä
Muusikko
Aktiivisena:  2003–
Tyylilajit:  funk, soul, pop, rap
Levy-yhtiöt:  Bad Boy, Atlantic, Wondaland
Aiheesta muualla
www.jmonae.com
  [ Muokkaa Wikidatassa ] [ ohje ]  
Janelle Monáe (oik. Janelle Monáe Robinson, s. 1. joulukuuta 1985 Kansas City, Kansas) on yhdysvaltalainen laulaja-lauluntekijä, musiikkituottaja ja näyttelijä. Hän on julkaissut neljä studioalbumia, joista ensimmäinen, The ArchAndroid, ilmestyi vuonna 2010. Monáe on saanut kahdeksan Grammy-ehdokkuutta.
Varhainen elämä

Monáe syntyi afroamerikkalaiseen, työväenluokkaiseen perheeseen Kansas Cityssä Kansaksessa vuonna 1985. Monáe oli taiteellinen jo nuoresta pitäen; hän muun muassa esiintyi paikallisissa musikaaleissa ja kirjoitti näytelmiä sekä musikaaleja.
High schoolista valmistuttuaan Monáe sai stipendin ja lähti opiskelemaan esittäviä taiteita American Musical and Dramatic Academy -oppilaitokseen New Yorkiin. Hän jätti koulun kuitenkin kesken, koska halusi kirjoittaa omaa tuotantoaan sen sijaan että näyttelisi vanhoja hahmoja.
Ura > Uran alku

Muutettuaan Atlantaan Monáe julkaisi omakustanteisen demolevyn The Audition vuonna 2003. Hän tutustui OutKastin toiseen jäseneen Big Boihin ja lauloi yhtyeen vuoden 2006 Idlewild-albumin kappaleilla "Call the Law" ja "In Your Dreams". Big Boi esitteli Monáen Bad Boy Recordsin omistajalle Sean Combsille. Combsin Bad Boy Records ja Monáe solmivat levytyssopimuksen. Vuonna 2007 ilmestyi Janelle Monáen ensimmäinen EP, Metropolis: Suite I (The Chase).
Ura > Debyyttialbumin julkaisu (2010–2012)

Monáen ensimmäinen studioalbumi The ArchAndroid (Suites II and III) julkaistiin 18. toukokuuta 2010. Albumi menestyi kriitikoiden silmissä, muun muassa The Guardian valitsi sen vuoden 2010 levyksi. Albumi sai myös kaksi Grammy-ehdokkuutta. Billboard 200 -listalla The ArchAndroid nousi parhaimmillaan sijalle 17 ja Saksan albumilistalla sijalle 12.
The ArchAndroid on Metropolis: Suite I (The Chase) -EP:n tavoin scifi-henkinen konseptialbumi, joka kertoo Monáen alter egosta Cindi Mayweatheristä, epäoikeudenmukaisuutta vastaan taistelevasta messiaanisesta androidista. Cindi Mayweather symboloi myös sorrettuja "toisia", kuten etnisiä ja seksuaalisia vähemmistöjä.
Monáe esiintyi Suomessa Flow-festivaalilla vuonna 2011 ja Pori Jazzissa vuonna 2012.
Ura > The Electric Lady ja muita projekteja (2013–2017)

Monáen toinen studioalbumi The Electric Lady julkaistiin vuonna 2013. Levy sai positiivista palautetta kriitikoilta ja nousi sijalle 5. Billboard 200 -listalla. The Electric Lady on Monáen aiempien levyjen tavoin konseptialbumi, jonka päähenkilönä on Monáen alter ego Cindi Mayweather.
Monáe ääninäytteli vuoden 2014 animaatioelokuvassa Rio 2. Samana vuonna hän myös esiintyi kolmatta kertaa Suomessa Flow-festivaalilla.
Vuonna 2015 Monáen Wondaland Records -levy-yhtiö aloitti yhteistyön Epic Recordsin kanssa. Myöhemmin samana vuonna levy-yhtiö julkaisi EP-levyn Wondaland Presents: The Eephus, jossa Monáe oli mukana esiintymässä.
Vuonna 2016 Monáe näytteli elokuvissa Moonlight ja Hidden Figures – varjoon jääneet, joista jälkimmäisestä Monáe palkittiin parhaan näyttelijäkokoonpanon SAG-palkinnolla.
Ura > Dirty Computer (2018–)

16. helmikuuta 2018 Monáe julkaisi trailerin kolmannesta studioalbumistaan Dirty Computer. 22. helmikuuta hän julkaisi levyltä kaksi singleä: "Make Me Feel" ja "Django Jane". Albumin kolmas single "Pynk" julkaistiin 10. huhtikuuta 2018 ja neljäs single "I Like That" ilmestyi 16. huhtikuuta. Dirty Computer julkaistiin 27. huhtikuuta 2018 ja levy sai positiivisia arvosteluja.
Diskografia > Studioalbumit

The ArchAndroid (2010)
The Electric Lady (2013)
Dirty Computer (2018)
The Age of Pleasure (2023)
Diskografia > EP:t

Metropolis: Suite I (The Chase) (2007)
Diskografia > Epäviralliset albumit

The Audition (2003)
Filmografia > Elokuvat

Rio 2 (2014)
Moonlight (2016)
Hidden Figures – varjoon jääneet (2016)
Welcome to Marwen (2018)
Uglydolls (2019)
Harriet (2019)
Kaunotar ja Kulkuri (2019)
Antebellum (2020)
Glass Onion: Veitset esiin -mysteeri (2022)
Filmografia > Televisio

Stargate Universe (2009)
Dancing with the Stars (2010)
American Dad! (2013)
Saturday Night Live (2013)
Philip K. Dick's Electric Dreams (2017)
Homecoming (2019)
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu (englanniksi)
Monáe vuonna 2010.
Kristina Mundt

| Mitalit> Naisten soutu. Olympialaiset .Maa:   Itä-Saksa | Mitalit> Naisten soutu. Olympialaiset .Maa:   Itä-Saksa | Mitalit> Naisten soutu. Olympialaiset .Maa:   Itä-Saksa | Naisten soutu> .Maa:   Itä-Saksa |
| --- | --- | --- | --- |
|  Kultaa | Soul 1988 | pariaironelonen |  |
Maa:   Saksa
|  Kultaa | Barcelona 1992 | pariaironelonen |  |
| MM-kilpailut  | MM-kilpailut  | MM-kilpailut  |  |
Maa:   Itä-Saksa
|  Kultaa | Hazewinkel 1985 | pariaironelonen |  |
Maa:   Saksa
|  Kultaa | Indianapolis 1994 | pariaironelonen |  |
|  Hopeaa | Račice 1993 | pariaironelonen |  |
Kristina Mundt (myöh. Richter, s. 25. tammikuuta 1966 Merseburg, Saksan demokraattinen tasavalta) on saksalainen kilpasoutaja. Hän voitti pariaironelosessa kaksi olympiakultaa ja kaksi maailmanmestaruutta.
Mundt voitti ensimmäisen maailmanmestaruutensa Saksan demokraattisen tasavallan edustajana pariaironelosessa Hazewinkelin MM-kilpailuissa 1985. Soulin olympialaisissa 1988 hän voitti pariaironelosessa Kerstin Försterin, Beate Schrammin ja Jana Sorgersin kanssa kultaa 2,41 sekunnin erolla Neuvostoliiton venekuntaan. Barcelonan olympialaisissa 1992 hän voitti yhdistyneen Saksan edustajana pariaironelosessa olympiakultaa Kerstin Müllerin, Sybille Schmidtin ja Birgit Peterin kanssa; he voittivat loppukilpailussa hopealle sijoittuneen Romanian joukkueen 4,16 sekunnilla. Mundt saavutti pariaironelosessa vielä MM-hopeaa Račicessa 1993 ja voitti maailmanmestaruuden Indianapolisissa 1994. Tampereen MM-kilpailuissa 1995 Mundt kilpaili pariairokaksikossa ja sijoittui neljänneksi.
Kesäkumi

Kesäkumipakkaus vuodelta 2011.
Kesäkumi on Suomen Punaisen Ristin, Syöpäjärjestöjen, Väestöliiton ja YleX:n (alun perin Radiomafian) kesäkampanja, jolla pyritään edistämään nuorten seksitautien leviämisen ehkäisemistä muun muassa tiedottamalla kondomien käytöstä. Kampanjaan liittyy kiinteästi Suomen kesäfestivaaleilla jaettavien kondomien, kesäkumien jakaminen. Tiedotustoimintaan kuuluu myös jokakesäinen Kesäkumi-kappale, joka saa YleX:llä runsasta radiosoittoa.
Nelli Matula, Vilma Alina, Sini Yasemin ja Ida Paul YleXPop -konsertissa Lahdessa kesäkuussa 2017.
Kesäkumi on rekisteröity tavaramerkiksi, jonka haltija on Yleisradio.
Kesäkumikampanjan isänä ja äitinä toimivat Radiomafian juontajat Jusu Lounela ja Eve Mantu, jotka keksivät kampanjan oheistuotteineen.  Kesäkumin lisäksi Ylen seksitautitartuntoja ehkäiseviä kondomikampanjoita ovat myös Lomakumi ja Maailman AIDS-päivänä 1.12. pidetty Talvirengas-tapahtuma.
Vuonna 2020 Tuure Boeliuksen Hengitä -kesäkumibiisin musiikkivideo ja YLEXpop -konserttitaltiointi poistettiin YLE Areenasta ja YouTubesta. Syyksi poistamiselle kerrottiin musiikkivideon työryhmän jäsenen syyllisyys seksuaalirikokseen, joka on ristiriidassa kampanjan ja YLEn arvojen kanssa. Musiikkivideo korvattiin still -kuvalla.
Kesäkumibiisejä

1996: Reino syö akryylimassaa: Kumia ja nahkaa (yhtyeen jäseninä olivat Raptori ja Päivi Lepistö)
1997: Nuoret Kemistit feat. Nylon Beat: Kesägummitus (Nuoret Kemistit oli Apulanta- ja Juustopäät-yhtyeistä koottu kokoonpano)
1998: Klamydia: Onnesta soikeena
1999: Juustopäät: Kumimuumi
2000: Seremoniamestari: Vinyyliä ja kumia
2001: KMA feat. Mariko: Kuuma kissa
2002: Rockin da North: Tuu mun uniin
2003: Mordor Boys: Peitä lohikäärme
2004: Tiktak feat. Peltsi ja Juuso: Oma syy
2005: PMMP: Kumivirsi
2006: Smak: Antaa palaa vaan
2007: Antti Tuisku feat. Mariska: Hyppää kyytiin
2008: Pariisin Kevät feat. Katri Ylander & Super Janne: Mä haluun sua enemmän ku muut haluu
2009: Haloo Helsinki!: Mun sydän sanoo niin
2010: Herra Ylppö & Ihmiset: Hevimetallia
2011: Fintelligens feat. Cheek : Etkot, juhlat ja jatkot (ja Kesäkumit)
2012: DUO: Panisin
2013: Cheek feat. Jukka Poika: Jossu
2014: Robin: Kesärenkaat
2015: Kasmir feat. SAARA: Vauvoja
2016: Tungevaag & Raaban feat: Venior: Stay Awake
2017: Vilma Alina, Nelli Matula, Sini Yasemin ja Ida Paul: Tyynysotaa
2018: Antti Tuisku: Kumipuku
2019: Gasellit: Suojaus petti
2020: Tuure Boelius: Hengitä
2021: Erika Vikman & Arttu Wiskari: Tääl on niin kuuma
2022: Etta & Isaac Sene: Rakastellaan
2023: Bess: Missio
2024: Tuuli: Lähellä
Koipijärvi (Keuruu)

| Koipijärvi |
| --- | --- |

Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°20′15″N, 24°22′21″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pihlajaveden reitin valuma-alue (35.48)
Laskujoki:  joki Pihlajaveteen 
Järvinumero:  35.483.1.018
Mittaustietoja
Pinnankorkeus:  138,7 m  
Rantaviiva:  3,454 km  
Pinta-ala:  24,916 ha  
Saaria:  ei saaria 
 fiKoipijärvi 
Koipijärvi  on Keski-Suomessa Keuruulla Sahankylän lähellä sijaitseva järvi.
Maantietoa

Järven pinta-ala on 25 hehtaaria, se on 1,5 kilometriä pitkä ja 300 metriä leveä. Järvellä ei ole kartan mukaan saaria.  Sen rantaviivan pituus on 3,5 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Pihlajaveden alueeseen (35.483) se kuuluu. Järven vedenpinnan korkeus on 138,7 metriä mpy.
Kontra-altto

Naiset
sopraano
mezzosopraano
altto
kontra-altto
Miehet
sopranista
kontratenori
tenori
baritoni
bassobaritoni
basso
Kontra-altto on matala naisääni, ja se on harvinaisin naisääni. Kontra-alttoja on naisista vain noin viisi prosenttia. Kontra-altto on mezzosopraanoa matalampi ja raskaampi ääni, joka muistuttaa jossain määrin miesääntä, ja korkeiden sävelten saavuttaminen on äänelle vaikeaa. Ääni on luonnollisesti androgyyninen, sillä se on sointiväriltään naisille ja miehille tyypillisten äänten rajalla. Kontra-altto on vain hieman tenoria korkeampi ja kirkkaampi ääni.
Kontra-alton tessitura eli mukavuus- ja vahvuusalue on sävelissä F3–F5. Vastaavasta äänialasta miehellä käytetään nimitystä kontratenori. Kontra-alton korkein sävel on tavallisesti Bb5. Kuorossa kontra-altto on korvaamaton ja kysytty altto kakkosena tunnettu ääni, josta on yleensä pulaa harvinaisuutensa vuoksi. Kontra-alttojen puutteen vuoksi kuorossa saatetaan altto kakkosen osuuksia joutua laittamaan laulamaan mezzosopraano, jolla on hyvät matalat sävelet. Oopperassa kontra-altot esittävät noitia ja epämiellyttäviä naisia sekä housurooleja.
Tunnettuja kontra-alttoja populaarimusiikissa ovat muiden muassa Cher, Annie Lennox, Grace Jones, Cass Elliot, Nancy Sinatra, Brenda Lee, Marlene Dietrich, Astrud Gilberto ja Carly Simon. Musiikkigenre, jossa kontra-altot ovat erityisen arvostettuja, on jazz. Jazzlaulajista esimerkiksi Nina Simone ja Diana Krall ovat kontra-alttoja. Nykyään populaarimusiikissa suositaan korkeampia sopraano- ja mezzosopraanoääniä. Kontra-altto Brenda Lee oli kuitenkin 1960-luvulla Yhdysvalloissa eniten hittejä osakseen saanut naisartisti. Kapellimestari ja orkesterinjohtaja Nathalie Stutzmann lienee barokkimusiikin hienoimpiä kontra-alttojen  edustaja.
Kolme muskettisoturia (vuoden 2011 elokuva)

| Kolme muskettisoturia> The Three Musketeers |
| --- | --- |

Ohjaaja:  Paul W.S. Anderson
Käsikirjoittaja:   Alex Litvak  Andrew Davies 
Tuottaja:  Paul W. S. Anderson Samuel Hadida Jeremy Bolt Christoph Fisser Martin Moszkowicz Carl Woebcken
Säveltäjä:  Paul Haslinger
Kuvaaja:  Glen MacPherson
Leikkaaja:  Alexander Berner
Pukusuunnittelija:  Pierre-Yves Gayraud
Pääosat:   Paul W.S. Anderson  Jeremy Bolt  Robert Kulzer 
Valmistustiedot
Valmistusmaa:  Yhdistynyt kuningaskunta Ranska Saksa Yhdysvallat
Tuotantoyhtiö:   Constantin Film Produktion GmbH  Impact Pictures 
Levittäjä:  Constantin Film Netflix
Ensi-ilta:  2011
Kesto:  120 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kolme muskettisoturia (engl. The Three Musketeers) on vuonna 2011 ensi-iltansa saanut seikkailuelokuva, jonka on ohjannut Paul W. S. Anderson ja käsikirjoittanut Andrew Davies ja Alex Litvak. Elokuva perustuu löyhästi Alexandre Dumas vanhemman samannimiseen kirjaan.
Rooleissa

| 0 | 1 | 2 |
| --- | --- | --- |
|  Logan Lerman  | … |  d’Artagnan   |
|  Luke Evans  | … |  Aramis   |
|  Matthew Macfadyen  | … |  Athos   |
|  Ray Stevenson  | … |  Porthos   |
|  Freddie Fox  | … |  Ludvig XIII   |
|  Juno Temple  | … |  Anna Itävaltalainen   |
|  Christoph Waltz  | … |  Richelieu   |
|  Milla Jovovich  | … |  Milady de Winter   |
|  Gabriella Wilde  | … |  Constance   |
|  James Corden  | … |  Planchet   |
|  Orlando Bloom  | … |  Buckingham   |
|  Mads Mikkelsen  | … |  Rochefort   |
|  Dexter Fletcher  | … |  d’Artagnanin isä   |
Juoni

Elokuvan alussa kolme muskettisoturia Athos (Matthew Macfadyen), Porthos (Ray Stevenson) ja Aramis (Luke Evans) ovat Venetsiassa ja havittelevat Leonardo da Vincin suunnitteleman sotakoneen piirustuksia.
Mukaan lyöttäytyy myös Milady (Milla Jovovich), joka uskottelee rakkauttaan Athokselle, mutta luovuttaakin sotakoneen piirustukset Buckinghamille (Orlando Bloom) pistettyään myrkkyä kuppeihin, joista muskettisoturit juovat.
Vuotta myöhemmin nuori d’Artagnan (Logan Lerman) jättää perheensä ja matkaa kohti Pariisia hevosellaan Leinikillä. Matkalla hän törmää Meung sur Loiressa Rochefortiin (Mads Mikkelsen), joka yrittää tappaa hänet, mutta Milady estää sen. Hän jatkaa matkaa Pariisiin, jossa törmää Athokseen, Porthokseen ja Aramikseen ja sattuu haastamaan heidät kaikki kaksintaisteluun.
Juuri kun d’Artagnan ja muskettisoturit aloittavat kaksintaistelun, kardinaalin joukot keskeyttävät heidät. Muskettisoturit ja d’Artagnan taistelevat kardinaali Richelieun (Christoph Waltz) miesten kanssa, ja voittavat reilusti.
Samalla Milady juonii kardinaalin kanssa saadakseen Ranskan ja Englannin sotaan keskenään. Milady tapaa myös kuninkaan (Freddie Fox).
Muskettisoturit ja d’Artagnan saapuvat palatsiin. He odottavat saavansa rangaistuksen, mutta kuningas pyytää heitä paraatiin, jossa muskettisoturit törmäävät Buckinghamiin, jonka kanssa heillä on vanhoja kaunoja.
Kardinaali ja Milady juonivat edelleen kuningasta vastaan ja piilottavat väärennettyjä rakkauskirjeitä Buckinghamilta kuningatar Anna Itävaltalaisen huoneeseen. Kuningas löytää kirjeet ja saa selville, että hänen vaimolleen antamansa koru on nyt Buckinghamilla, mutta luulee, että kuningatar antoi sen rakkaudenosoitukseksi.
Constance (Gabriella Wilde) pyytää d’Artagnania ja muskettisotureita hankkimaan korun takaisin, ettei kuningas voisi syyttää vaimoaan uskottomuudesta. Nelikko lähtee kohti Calais’n satamaa, mutta he törmäävät siellä Jussaciin ja joukkoihin, jotka odottavat satamassa. Constance harhauttaa vartiossa olevat miehet ja muut neljä ja Planchet (James Corden) lähteävät Englantiin.
Englannissa muskettisoturit kaappaavat Buckinghamin ilmalaivan ja nappaavat kyytiin myös Miladyn, jonka hallussa kuningattaren koru on. Athos on juuri ampumassa Miladyn, joka pudottautuu Englannin kanaalin yllä ilmalaivasta.
Rochefort saa Constancen käsiinsä.
Muskettisoturit vaihtavat Constancen koruun, mutta Rochefort alkaa tulittaa heitä. Lopulta d’Artagnan tappaa Rochefortin kaksintaistelun päätteeksi ja nelikko vie korun kuningattarelle.
Lopussa käy ilmi, ettei Milady olekaan kuollut. Buckingham ja hänen joukkonsa nostivat hänet kanaalista ja hän on hengissä. He ovat matkalla kohti Ranskaa.
Aiheesta muualla

Kolme muskettisoturia Internet Movie Databasessa (englanniksi)
Kolme muskettisoturia AllMoviessa. (englanniksi)
Kolme muskettisoturia Elonet.